Strooier vir Afrika ware boere-ingenieurswese | Landbou
Strooier vir Afrika ware boere-ingenieurswese
Die beheersentrum in die kajuit van die John Deere-trekker vertoon inligting oor die strooier en laat verstellings toe. Die strooier strooi mis doeltreffend, al werk dit teen 'n helling.
'n Rateltaai kalk-en-misstrooier wat min kos om te onderhou, is saam ontwerp deur mnre. Odendaal Koen, eienaar van Albertinia Ingenieurswerke, en CD du Toit, wat in die distrik boer.
Du Toit is ses jaar gelede na Koen met 'n "idee vir 'n strooier wat op sy plaas kan werk". Buiten dat dit groot volumes teen hellings moet kan strooi, wou Du Toit 'n veeldoelige strooier hê wat alle soorte kalk en mis kan strooi.
Hy wou ook nie 'n ratkas daarin hê nie, want dié komponent hou dikwels nie lank nie. Die oplossing was 'n kragtige motor van 750 cm³ – met 'n 50 mm-as – aangedryf deur die trekker se hidrouliese stelsel.